Urushning ayoldan yiroq qiyofasi (teleserial). Urushning ayoldan yiroq qiyofasi – yetti qismdan iborat boʻlib, „Belarusfilm“ning „Letopis“ studiyasida suratga olingan hujjatli teleserial. Ushbu serial 1981—1984-yillar davomida Viktor Dashuk rejissyorligida suratga olingan. Serial ssenariysi V.Dashuk hamda adabiyot boʻyicha 2015-yilgi Nobel mukofoti sovrindori Svetlana Aleksiyevich tomonidan yozilgan. Serial taxminan 10-25 daqiqalik yettita qisqa epizodda Ulugʻ Vatan urushi davridagi ayollar taqdirini tasvirlagan. Serial Svetlana Aleksiyevich bilan urush qatnashchi ayollari orasidagi boʻlib oʻtgan suhbatlarining 500 ga yaqin lenta yozuvlariga asoslangan boʻlib, keyinchalik bu uning shu nomdagi kitobi yozilishiga asos boʻlgan . Film quyidagi qismlardan iborat: V. N. Dashuk "Ya iz ognennoy derevni" va "U voyni ne jenskoe litso" hujjatli filmlari uchun 1985-yil SSSR Davlat mukofotiga sazovor boʻlgan. Qolaversa, Leipzigdagi xalqaro hujjatli va animatsion filmlar festivalida "Serebryanim golubem" (1983) hamda "Findling mukofoti" bilan taqdirlangan. Belaruslik yozuvchi va front askari Vasil Bikov urushda qatnashmagan avlodning harbiy mavzuga yondashuviga misol sifatida Svetlana Aleksiyevich va Viktor Dashukning asarlarini keltirib oʻtgan. Svetlana Aleksiyevichning xuddi shu nomdagi kitobi 1984-yilda nashr etilgan.